
SE APROBA,
P R I M A R
Dr. Ing. GHEORGHE CIUHANDU
Nr. UR2010-028499/19.11.2010

REFERAT

privind aprobarea Planului Urbanistic de Detaliu “Construire spatiu comercial produse alimentare si nealimentare”, strada Martirilor 1989 nr. 98, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010- 028499/19.11.2010, privind aprobarea Planului Urbanistic de Detaliu “Construire spatiu comercial produse alimentare si nealimentare”, strada Martirilor 1989 nr. 98, Timişoara;


Ţinând cont de Raportul de Avizare Favorabil nr. 08/12.11.2010 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 5731/14.12.2009;

Documentaţia PUD „Construire spatiu comercial produse alimentare si nealimentare”, strada  Martirilor 1989 nr. 98,  Timişoara, beneficiar S.C. LIDL ROMANIA S.C.S., proiectant S.C. N&D INTERNATIONAL S.R.L.,  a fost afişată pe site-ul oficial al Primăriei Municipiului Timişoara începand cu  luna iulie 2010, iar în cadrul  dezbaterii publice din data de 19 august 2010, organizata în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, nu au fost înregistrate sesizări cu privire la această documentaţie; 
Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Construire spatiu comercial produse alimentare si nealimentare”, strada Martirilor 1989 nr. 98, Timişoara;

Planul Urbanistic de Detaliu “Construire spatiu comercial produse alimentare si nealimentare”, strada Martirilor 1989 nr. 98, Timişoara, este elaborat de proiectantul S.C. N&D INTERNATIONAL S.R.L., proiect nr. 031/09, la cererea beneficiarului S.C. LIDL ROMANIA S.C.S..

Terenul studiat în cadrul P.U.D. (terenul fostei S.C. Plafar S.A. Timisoara), este situat în intravilanul municipiului Timişoara, în partea de sud - vest a oraşului, în UTR 67, prevazut prin PUG Timisoara, ca zona pentru unitati industriale cu utilitati permise comert si servicii, fiind delimitat la nord de strada Mures, la est de strada Martirilor 1989 si o constructie de cult in regim de P+2E - Biserica Baptista, la sud cladiri cu functiunea de unitati industriale si depozitare in regim de P+2E si la vest locuinte si functiuni complementare in regim de P+2E.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu “Construire spatiu comercial produse alimentare si nealimentare”, strada Martirilor 1989 nr. 98, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 6552 mp este inscris in: CF nr. 416708, Timisoara (provenita din conversia de pe hartie a CF nr. 130923), avand nr. top 14363/2/2-14362/2/2-14362/1/2-14360 - teren si constructii industriale – Incinta I Plafar - in suprafata de 3103 mp, CF 416709, Timisoara (provenita din conversia de pe hartie a CF nr. 148250), avand nr. top 416709, teren si constructii industriale - in suprafata de 3161 mp si CF nr. 416710, Timisoara (provenita din conversia de pe hartie a CF nr. 148249), avand nr. top 416710 – in suprafata de 288 mp, fiind proprietatea beneficiarului S.C. LIDL ROMANIA S.C.S..
Pe terenul studiat se gasesc 3 corpuri de cladire in suprafata construita de 3161 mp (Corp I – Corp administrativ in regim P+2E, Corp II – Sectia de conditionari si ambalari si Sectia de atomizare in regim P, Corp III – Depozit de materii prime si produse, in regim de P+2E), ce urmeaza a fi demolate conform Autorizatiei de Desfiintare nr. 1949/08.11.2010.

Totodata se renunta la dreptul de folosinta inscris in CF nr. 416708 si CF nr. 416710 (Partea III – Foaie de sarcini ), pentru acces la reteaua de apa, gaz, energie termica si electrica din incinta II Plafar, intrucat constructia nou propusa prin documentatie, se va racorda la utilitatile existente pe strada Mures, asa cum rezulta din Memoriul justificativ (anexa PUD), intocmit de proiectantul S.C. N&D INTERNATIONAL S.R.L. 

Prin Planul Urbanistic de Detaliu ,,Construire spatiu comercial produse alimentare si nealimentare”, strada Martirilor 1989 nr. 98, Timişoara, se propune construirea unui spatiu comercial in suprafata de 1950 mp si regim de inaltime P, pentru vanzarea cu amanuntul a produselor alimentare si nealimentare si a unui numar de 96 de locuri de parcare. 

Accesul auto pentru parcajele din incinta parcelei (cu posibilitate de întoarcere pe parcelă) se va face din strada Mures si strada Martirilor 1989, conform avizului Comisiei de Circulaţie nr. DT2010-000068/13.05.2010.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii propuşi sunt:



POT max admis = 30 %



CUT max  = 0,3


Regim maxim de înălţime P


H max cornisa = 5,32 m



H max coama = 7,65 m
Spatii verzi min. 13,03% conform Avizului Agenţiei Regionale pentru Protecţia Mediului Timişoara, nr. 127/08.11.2010

            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,,Construire spatiu comercial produse alimentare si nealimentare”, Martirilor 1989 nr. 98, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  

